Lietuvos Respublikos Vyriausybė

nutarimas

DĖL MARIAUS KUČINSKO PETICIJOJE IŠDĖSTYTŲ REIKALAVIMŲ IR PASIŪLYMŲ NETENKINIMO

2019 m. liepos 10 d. Nr. 705

Vilnius

Vadovaudamasi Lietuvos Respublikos peticijų įstatymo 13 straipsnio 3 dalimi ir atsižvelgdama į Lietuvos Respublikos Vyriausybės Peticijų komisijos 2019 m. gegužės 10 d. išvadą, Lietuvos Respublikos Vyriausybė nutaria:

Pritarti Lietuvos Respublikos Vyriausybės Peticijų komisijos išvadai netenkinti Mariaus Kučinsko peticijoje išdėstytų reikalavimų ir pasiūlymų dėl Kelių eismo taisyklių, patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, pakeitimo.

Ministras Pirmininkas	Saulius Skvernelis

Susisiekimo ministras	Rokas Masiulis